Advarer mot forurenset narko på Roskilde-festivalen
Festivalledelsen rykker nå ut og advarer mot livsfarlig narkotika på festivalen. Så langt har én person mistet livet og flere skal være innlagt, melder Ekstrabladet. Ifølge Berlingske skal to av de innlagte være alkoholforgiftet og en være stofforgiftet. I tillegg til han som døde, som var stofforgiftet. - Vi vet ennå ikke om det er sammenheng mellom dødsfallet og de andre tilfellene, men vi har en mistanke om at det kan være forurensede stoffer i omløp på festivalen, sier Christina Bilde, pressetalskvinne for Roskilde-festivalen til NTB. - Det betyr at folk ikke aner hva de inntar, legger hun til.Så langt har hverken politiet eller festivalledelsen ønsket å si noe hvilke stoffer som er involvert, men det skal være snakk om stoffer som inntas sammen med vann, skriver Ekstrabladet. Politiet øker nå innsatsen for å bekjempe narkotika på festivalen. Flere oppsøkende team skal snakke med publikum om farene ved narkotikabruk.Ecstacy var ifølge øyenvitner på festivalen årsaken til at en 20 år gammel svenske døde søndag kveld. Årets Roskilde-festival starter torsdag 5. juli. Med gruppen «Apparatjik» inntar Magne Furuholmen hovedscenen på Roskildefestivalen i juli. Der spiller også Bruce Springsteen, The Cure og Björk.
Én person er omkommet og flere er innlagt. Dansk politi øker nå innsatsen på den store festivalen.